**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. martā Nr. 135**

(protokols Nr. 6, 19. p.)

**Par ceļa servitūta līguma slēgšanu piekļuves nodrošināšanai zemes vienībai ar kadastra apzīmējumu 70920030131, kas atrodas Sausnējas pagastā, Madonas novadā**

Madonas novada pašvaldībā saņemts juridisku personu iesniegums (reģistrēts Madonas novada pašvaldībā 2025. gada 20. janvārī ar reģ. Nr. 2.1.3.1/25/279) ar lūgumu dibināt ceļa servitūtu par labu nekustamā īpašuma “Graudiņi 1” (kadastrs numurs 70920040120) Sausnējas pagasts, Madonas novads, kas ir iesniedzējiem piederošs nekustamais īpašums, lai nodrošinātu piekļuvi īpašuma sastāvā esošajai zemes vienībai ar kadastra apzīmējumu 70920030131.

Izvērtējot saņemto iesniegumu un tajā minēto priekšlikumu, kā arī citus iespējamos piekļuves nodrošināšanas variantus, tika secināts, ka visracionālāk piekļuvi nekustamā īpašuma “Graudiņi 1” (kadastrs numurs 70920040120) sastāvā esošai zemes vienībai ar kadastra apzīmējumu 70920030131, plānot šķērsojot zemes vienības ar kadastra apzīmējumiem 70920030138, 70920030110 un 70920030064.

Īpašumtiesības uz nekustamo īpašumu “Graudiņi 1” (kadastrs numurs 70920040120) Sausnējas pagastā, Madonas novadā zemesgrāmatā nostiprinātās juridisku personu vārdā un tam atvērts Sausnējas pagasta zemesgrāmatu nodalījums Nr. [100000466836](https://zemesgramata.lv/lv/Search/GetFolioDataByCadastre?loginUsingLvLv=false&cadasterId=70920030073).

Nekustamā īpašuma ar kadastra numuru 70920030174 tiesiskais valdītājs saskaņā ar Ērgļu novada pašvaldības domes 2021. gada 6. aprīļa lēmumu Nr. 4 ir Madonas novada pašvaldība. Nekustamā īpašuma “Dunduriņi” (kadastra numurs 70920030104) tiesiskais valdītājs saskaņā ar Ērgļu novada pašvaldības domes 2012. gada 30. oktobra lēmumu ir Madonas novada pašvaldība un arī nekustamā īpašuma “Liepkalnes kapi” (kadastra numurs 70920030144) saskaņā ar Ērgļu novada pašvaldības domes 2009. gada 26. novembra lēmumu tiesiskais valdītājs ir Madonas novada pašvaldība.

Saskaņā ar Civillikuma 1131. pantu, kas nosaka, ka *Servitūts, kas nodibināts par labu noteiktai fiziskai vai juridiskai personai, ir personālservitūts; servitūts, kas nodibināts par labu kādam noteiktam nekustamam īpašumam, tā ka to izlieto katrreizējais tā īpašnieks, ir reālservitūts* un ceturtās apakšnodaļas 1231. panta 3. apakšpunktu, kas nosaka, ka *Servitūtus nodibina ar līgumu vai testamentu* un 1235. pantu, kas nosaka to, ka *No servitūta izrietošā lietu tiesība ir nodibināta un spēkā abām pusēm, t. i. valdošā un kalpojošā nekustamā īpašuma īpašniekiem, tikai pēc servitūta ierakstīšanas zemes grāmatās; līdz tam laikam viņu starpā pastāv vienīgi personiska saistība, kuras ierakstīšanu zemes grāmatās var tomēr prasīt katra puse, ja vien izpildīti visi citi servitūtam nepieciešamie noteikumi,* līdz ar to nepieciešams slēgt reālservitūta līgumu starp nekustamā īpašuma “Graudiņi 1” (kadastrs numurs 70920040120) īpašnieku, kas ir valdošā nekustamā īpašuma īpašnieks un nekustamo īpašumu “Liepkalnes kapi” (kadastra numurs 70920030144), “Dunduriņi” (kadastra numurs 70920030104) un nekustamā īpašuma ar kadastra numuru 70920030174, kā kalpojošo nekustamo īpašumu tiesisko valdītāju – Madonas novada pašvaldību.

Pamatojoties uz Civillikuma 1131. pantu, 1231. panta 3. apakšpunktu un 1235 pantu, ņemot vērā 12.03.2025. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Noslēgt reālservitūta līgumu starp nekustamā īpašuma “Graudiņi 1” (kadastrs numurs 70920040120) īpašniekiem kā valdošā nekustamā īpašuma īpašniekiem un Madonas novada pašvaldību, kā kalpojošo nekustamo īpašumu “Liepkalnes kapi” (kadastra numurs 70920030144), “Dunduriņi” (kadastra numurs 70920030104) un nekustamā īpašuma ar kadastra numuru 70920030174 tiesisko valdītāju, lai nodrošinātu piekļuvi zemes vienībai ar kadastra apzīmējumu 70920030131 šķērsojot zemes vienības ar kadastra apzīmējumiem 70920030138, 70920030110 un 70920030064.
2. Noteikt, ka ceļa servitūta vietas atrodas:
	1. nekustamā īpašuma “Liepkalnes kapi” (kadastra numurs 70920030144) sastāvā esošā zemes vienībā ar kadastra apzīmējumu 70920030138: ceļa vietas garums - 106 m, ceļa vietas platums – 4.5 m, kopā zemes platība 0,0477 ha (1. pielikums 1. posms). Raksturojošie lielumi var tikt precizēti, veicot zemes kadastrālo uzmērīšanu.
	2. nekustamā īpašuma “Dunduriņi” (kadastra numurs 70920030104) sastāvā esošā zemes vienībā ar kadastra apzīmējumu 70920030064: ceļa vietas garums - 220 m, ceļa vietas platums – 4.5 m, kopā zemes platība 0,0990 ha (1. pielikums 3. posms). Raksturojošie lielumi var tikt precizēti, veicot zemes kadastrālo uzmērīšanu.
	3. nekustamā īpašuma ar kadastra numuru 70920030144 sastāvā esošā zemes vienībā ar kadastra apzīmējumu 70920030110: kopējais ceļa vietas garums - 402 m, kopējais ceļa vietas platums – 4.5 m, kopā zemes platība 0,1809 ha (1. pielikums 2. un 4. posms). Raksturojošie lielumi var tikt precizēti, veicot zemes kadastrālo uzmērīšanu.
3. Uzdot Juridiskajai nodaļai sagatavot reālservitūta līgumu, kur noteikt, ka līgums slēdzams kā beztermiņa līgums, servitūta tiesīgajiem ir pienākums par saviem līdzekļiem veikt ceļa uzturēšanu. Visus izdevumus, kas saistīti ar līguma reģistrēšanu zemesgrāmatā sedz servitūta tiesīgie.
4. Pēc īpašumtiesību uz nekustamiem īpašumiem “Liepkalnes kapi” (kadastra numurs 70920030144), “Dunduriņi” (kadastra numurs 70920030104) un nekustamo īpašumu ar kadastra numuru 70920030174 nostiprināšanas zemesgrāmatā Madonas novada pašvaldības vārdā, piekrist, ka servitūts tiek nostiprināts zemesgrāmatā.

 Domes priekšsēdētājs A. Lungevičs

*D. H. Dzelzkalēja  28335803*